מלחמת חרבות ברזל במוזיקה

מלחמת חרבות ברזל, שפרצה בעקבות מתקפת הפתע על ישראל ב-7 באוקטובר 2023, השפיעה בהיבטים שונים על העורף בישראל, ובכלל זה על המוזיקה הישראלית ועל עולם המוזיקה בישראל וברחבי העולם. עקב מתקפת הפתע על ישראל, שכללה, בין היתר, את החטיפה לעזה והטבח במסיבת הטבע ליד רעים, החלו מוזיקאים להוציא שירים המביאים לידי ביטוי את שאירע מאז המתקפה. ב-11 באוקטובר 2023, הראפר איזי הוציא את השיר "שבעה באוקטובר" וב-22 באוקטובר 2023 הוציא ביחד עם אודיה את "חורף 23", לזכר הנרצחים במלחמה. הוא נכלל במיני-אלבום חרבות ברזל, שאודיה הוציאה ב-16 בנובמבר 2023. הזמר חנן בן ארי הוציא ב-16 באוקטובר 2023, את "מולדת", שנכתב עוד לפני המלחמה ויצא רשמית בעקבותיה. הוא זכה להצלחה ארצית והיה לשיר מלחמת חרבות הברזל הראשון שדורג במקום הראשון במדיה פורסט. איל גולן הוציא את "עם ישראל חי" ב-19 באוקטובר 2023, שדורג גם הוא במקום הראשון. את הכנסותיו החליט לתרום לעמותת ער"ן המספקת סיוע נפשי. ב-19 באוקטובר 2023 הוציאו עמי מימון ואודי דמארי את "עם הנצח" להרמת המורל הלאומי, ואילנית את "אני נושאת תפילה". ב-21 באוקטובר 2023 יצא "לתמיד" של עטרה אוריה שנכתב להנצחת גבורת משטרת ישראל ולוחמי משמר הגבול. ב-22 באוקטובר 2023 יצא "לא תירא" של פאר טסי, ו"התקוה" של הזמרת אתי אנקרי אותו כתבה מחדש בהתבסס על המנון מדינת ישראל, "התקווה"; חלקים מתוכו נדלו מתוך "הכתר". באותו יום הוציא ליאור נרקיס, את השיר "אחינו כל בית ישראל", המבוסס על מילים מן המקורות, בהלחנת אבי אוחיון. ב-24 באוקטובר 2023 יצא "תשמרי על הלב" של הזמרת-יוצרת יובל דיין. ב-26 באוקטובר 2023 יצא "תרקוד לנצח" של עומר אדם ואינפקטד מאשרום, שהוקדש לזכר הנרצחים בטבח במסיבת הטבע, ו"בשורה טובה" של אליאנה תדהר ולי בירן. ב-27 באוקטובר 2023 הוציא הזמר בר צברי את "לא רוצה להיות עצוב". בסוף אוקטובר 2023 הוציא עידו בי את "מלאכים" להנצחת הנרצחים ולספר את סיפורם של הנפגעים בטבח במסיבת הטבע, הזמר יניב בן משיח הוציא את שיר התפילה "דברי אליי", והזמר דודו אהרון הוציא את "יש עוד עולם" והקדיש אותו לכל החללים של המלחמה. ב-1 בנובמבר 2023 הוציא אושר כהן את השיר "תרקדי (7.10.23)" לזכר הנפגעים בטבח במסיבת הטבע כשבקליפ מופיעים שמות הנרצחים ב-7 באוקטובר. ב-2 בנובמבר הוציא הזמר אליאב זוהר את "בגוף אחד". ב-3 בנובמבר הוציא הזמר שלומי שבת את "בדמיך חיי". ב-5 בנובמבר הוציאה הזמרת נרקיס את "הבלדה למחכות". ב-7 בנובמבר הקליטו אחד-עשר מוזיקאים את "עם אחד". ב-12 בנובמבר 2023 הוציאו הזמרים שרית חדד ועדן חסון את "אנחנו זה גורל", ולהקת ג'יין בורדו את "לא לבד". הצמד נס וסטילה 2023 הוציאו ב-14 בנובמבר 2023 את "חרבו דרבו", שהוקדש לכוחות הביטחון ולחיילי צה"ל. ב-19 בנובמבר 2023 הוציא היוצר החרדי יאיר אליצור את השיר "אין נחמה" בשיתוף פסקול של הרב שלום ארוש. ב-20 בנובמבר הוציא הזמר משה פרץ את "לנצח תישאר" שהקליפ שלו כלל תמונות של עשרה מהנופלים, ו"שמע ישראל" של דויד ברוזה ואברהם טל יצא גם כן. ב-22 בנובמבר 2023 מרדכי רוט ומרדכי ווברמן פרסמו דואט בו הם מבצעים את השיר "השתוקקות", זאת בעקבות ניחום אבלים אצל אב ששכל את בנו במתקפת הפתע ושפך את כאבו. ב-27 בנובמבר 2023 הוציא הזמר איתי לוי את השיר "אין לי מקום אחר", אותו כתב והלחין אבי אוחיון. השיר מתאר את החרדות וההתמודדות הרגשית של אזרחי מדינת ישראל מאז מתקפת הפתע על ישראל ב-7 באוקטובר 2023 ובמהלך מלחמת חרבות ברזל בכלל ויצא לצד סינגל נוסף בשם "אחרי המבול". בחודש חשון ה'תשפ"ד (נובמבר-דצמבר 2023), בעקבות הטבח בקיבוץ בארי, כתב יגל הרוש את "קינת בארי" ללחן יהודי-מסורתי. ב-13 בדצמבר 2023 הוציאה התקווה 6 את השיר "השמש תחזור". בקליפ של השיר מופיעה הלהקה עם אוגדה 91. ב-20 בדצמבר 2023 אביב גפן הוציא יחד עם מיאה ליימברג את השיר "זריחה שחורה". מיאה ליימברג היא הנערה ששוחררה מהשבי בעזה, כשבזרועתיה הכלבה בלה. באותו היום יצא גם השיר "בסוף הכל יהיה בסדר" של ליאור נרקיס, אשר הגיע בשיאו למקום הראשון במצעד ההשמעות השבועי של מדיה פורסט. ב-27 בדצמבר 2023 הוציא ביני לנדאו את השיר "התנערי", בתפילה לחיזוק כל הלוחמים, רפואה לכל הפצועים ושחרור כל החטופים. השיר משלב קטעים מפיוט לכה דודי ומנבואות הנחמה שבתנ"ך, בעיקר מספר ישעיהו. ב-14 בינואר 2024 הוציא יוני בלוך את השיר "בין הים והנהר" על רקע המלחמה, עטיפת השיר היא ציור של סמל אמיר לביא, לוחם מגדוד 50 שנפל ב-7 באוקטובר. ב-14 בינואר 2024 הוציא רותם כהן את השיר "מי ששונא אותך ימות", המוגדר כשיר אהבה למדינה. לשיר צולם קליפ בו נראה הזמר במדים, בהשתתפות חיילים. ב-15 בינואר 2024 הוציא יונתן רזאל את השיר "עת מלחמה" (שיר מתנה לחיילים) לעידוד והעלאת המורל בקרב חיילי צה"ל. בתאריך זה גם הוציאו הזמרים פאר טסי ושלמה ארצי את השיר "נהר הדמעות". תוכנו הלירי של השיר מתבטא על מלחמת חרבות ברזל. ב-29 בינואר 2024 הוציאו הצמד סאבלימינל והצל, ביחד עם רביב כנר, את השיר "זה עלינו", המעודד את רוח הלחימה של חיילי צה"ל בעת מלחמת חרבות ברזל. ב-5 בפברואר 2024 יצא השיר "מחר זה ייגמר", שיתוף פעולה של המוזיקאי לורן פלד ונועם חורב, שמציג בטקסט את המציאות הישראלית הקשה - בין סבבי לחימה, למבצעים צבאיים ולמלחמות שבה נופלים רבים, על ציר הזמן ממלחמת המפרץ ועד לאירועי ה-7 באוקטובר ומלחמת חרבות ברזל. בקליפ שיצא לשיר מופיעים לצד פלד וחורב גם נשים, בנות משפחות חטופים ובנות משפחות שכולות, ובהן: איריס חיים, אימו של יותם חיים, שנורה בשוגג ברצועת עזה בידי חיילי צה"ל, מרים פרץ, ששני בניה, אוריאל ואלירז פרץ, נהרגו בדרום לבנון ובעזה, ועמית פרקש, שאיבדה את אחיה, סרן תם פרקש, בהתרסקות מסוק במלחמת לבנון השנייה. באותו יום יצא השיר "מלאכים במדים" שהלחין וכתב קובי אפללו. השיר עוסק ברצון לחיים של חיילי צה"ל, שמטרתם גם בעת המלחמה היא להוסיף חיים וטוב לעולם. ב-19 בפברואר 2024 הוציאה להקת התקווה 6 את השיר "גיבורי על", המספר את הסיפור של עם ישראל, שברגע שנקרא לדגל עוזב את חיי היום יום לטובת הגנה על הבית בתפקיד לו הוכשר במסגרת השירות הצבאי. ב-11 במרץ 2024 יצא השיר "פורחים לשובם" של הזמר ישי ריבו. השיר נכתב והולחן על ידי ישי ריבו ומאור שושן, בצל מלחמת חרבות ברזל, והופק על ידם. ב-18 במרץ, יצא השיר "מגדלור", שיתוף פעולה של הזמרים גדי (GADEE) ויפתח אבן, שאת מילותיו כתבה, חן באר, תושבת זמרת (מושב), שבעוטף עזה. בזמן המתקפה, באר לא הייתה במושב, אך משפחתה הקרובה כן, ואח של גיסה, שגיא דקל חן, נחטף מקיבוץ ניר עוז. ב-29 במרץ 2024 הוציא הזמר והראפר טונה את השיר "בין העיר לפרדס" המציג את המציאות הקשה של המפונים בעקבות מלחמת חרבות ברזל. ב-1 במאי 2024 הוציאה להקת צד גימל, בביצועו של זאב נחמה את השיר "רות עבור". השיר נוגע במצב המורכב בחברה הישראלית בעקבות אסון מתקפת הפתע על ישראל ומלחמת חרבות ברזל. ב-2 במאי 2024 הוציאה הזמרת מירי מסיקה את הסינגל "הו ארצי מולדתי". השיר נכתב והולחן על-ידי אליה רוסיליו והופק מוזיקלית על-ידי ניר מימון. השיר נכתב כשיר אהבה למדינה בצל מלחמת חרבות ברזל ומאורעות מתקפת הפתע על ישראל. ב-3 ביוני 2024 הוציא הזמר והיוצר הישראלי אמיר דדון את השיר "ילדה קטנה כותבת מכתב". השיר נכתב על-ידי דדון בשיתוף הצמד עמרי קסטן ואור מילשטוק, שגם הלחינו אותו, והופק על-ידי דדון, מתן דרור וליעד גרושקה. השיר יצא ברקע המורכבות של תקופת מלחמת חרבות ברזל ומאורעות ה-7 באוקטובר, ודדון שיתף בראיון כי השיר הגיע אליו "בדרך נס" לאחר שנה שבה לא הצליח למצוא את המילים בעצמו. ב-10 ביולי 2024, ד' בתמוז, הוציא ביני לנדאו את השיר "הקפה שביעית" הפותח במילים שקוראים בהקפה השביעית של שמחת תורה, הזמן בו התחילה המלחמה. ב-29 ביולי 2024, פרויקט הסברה מוזיקלי נוצר על ידי שרי גבעתי בשיתוף עמותת "The Jewish Future". הפרויקט מציג קליפ שנועד להעלות את המורל ולחזק את הפטריוטיות הישראלית והמשתתפים בפרויקט כוללים את מונטנה טאקר, אסתר רדא, אברהם טל, אבי אבורומי ומשה ראובן. הקליפ כולל ביצוע לשירו של בוב מארלי "Iron Lion Zion". בפרויקט משתתף גם פעיל ההסברה והעיתונאי הישראלי-ערבי יוסף חדאד. כל ההכנסות מהפרויקט נתרמו ל"אחים לחיים". ב-11 באוגוסט 2024 מירי מסיקה הוציאה שיר בשם "הותיר אחריו חברה" לרגל ט"ו באב, שנוצר בשיתוף עם עמותת "הותיר אחריו חבר.ה", שמטפלת בבנות ובני זוג של חללי צה"ל. את השיר כתב משה קלוגהפט והלחין אוהד חיטמן. ב-7 באוקטובר 2024 קרן פלס הוציאה שיר בשם "בשדה מאחורי ביתי", שנוצר בשיתוף עם מטה משפחות החטופים ובהשתתפות ילדות ששוחררו מהשבי וקרובות משפחתם של חטופים ונרצחים ממתקפת השבעה באוקטובר. השיר יצא לרגל יום הזיכרון הראשון לחללי המלחמה. ב-31 באוקטובר יצא השיר "תחזור", שיתוף פעולה של הפרויקט של עידן רייכל ורוני דלומי, שהוקדש לחטופים ולנרצחים. ב-9 בנובמבר, הוציאה הזמרת אסתר שמיר את השיר "חזרה הביתה", אותה ביססה על פי "הליכה לקיסריה". את הגרסה הוציאה למען הישראלים שנחטפו בידי חמאס, ובקליפ שיצא לשיר מופיעות תמונותיהם של החטופים. ב-12 בנובמבר הוציאה הזמרת ליעד אלון בשם "בוא הביתה" המייחל לחזרת החטופים..בנוסף לכך, הוציא גם הזמר הראל מויאל את השיר "בשורות מאהובי" הקוראת לשובם של כל החטופים. ב-13 בנובמבר הוציאה הזמרת דיקלה ביחד עם להקת צעירי אריאל את השיר "Bring Them Home", למען החטופים והכמיהה להשיבם לביתם. ב-22 בנובמבר יצא השיר "ליבי ער" (מילים: מן המקורות), שיתוף פעולה של היוצר החרדי אברומי וינברג עם הראפר Issac The 2nd (יצחק מאראצ'ה), שכתב את הטקסט לשיר באנגלית. ב-26 בנובמבר הוציא הזמר משה קליין את השיר "תחזור הביתה" שעוסק בתפילה להשבת החטופים לביתם. ב-28 בנובמבר הוציא הזמר מענדל ראטה את השיר "ושבו בנים" שהוקדש לתפילה לחזרתם של החטופים. ב-28 בנובמבר הוציא הזמרת גל דה פז את השיר "Bring Them Home" שמוקדש להחזרת החטופים. השיר נעשה להיט באפליקצית הטיקטוק. ב-6 בדצמבר הוציא ההרכב לולה מארש את השיר "עד שתחזור, עד שתשובי". ב-11 בדצמבר הוציא מיכה שטרית את השיר "שמש של יום", שאת מילותיו כתב עמירם קופר, ממקימי ניר עוז, ונחטף יחד עם אשתו נורית מביתם בקיבוץ בשבת ה-7 באוקטובר. את השיר הלחין שטרית לבקשת משפחתו של קופר והוא יצא לציון יום הולדתו ה-85. ב-10 בינואר 2024 הוציא בן דנציג את השיר "עד שתשוב", שאת מילותיו כתב דני אלגרט, לאחיו איציק אלגרט שנחטף מניר עוז ב-7 באוקטובר. בן דנציג, הוא אחיינו של איציק, ובנו של אלכס דנציג, בן ה-75, שנמצא גם הוא בשבי החמאס. ב-22 בינואר הוציא יעקב שוואקי את השיר "תן לי כוח", שיר שנוצר בעקבות קשר אישי עם משפחתו של אורי דנינו שנחטף לעזה ובתפילה לחזרתו ולחזרת שאר החטופים. ב-18 בפברואר יצא השיר "נהפוך כל אבן", שיתוף פעולה של הזמר סגיב כהן עם כוכבת הילדים עינת מדני ("נתי הגעתי הופעתי"). בקליפ שיצא לשיר מופיעים לצד כהן ומדני גם כמה מבני המשפחות של החטופים, אשר מציגים את תמונות יקירהם בצירוף מילים וקריאה של אהבה. ב-20 בפברואר יצא השיר "Carta a mi niña", שיתוף פעולה של המוזיקאיות אור אדרי ושרון רוטר. השיר, בשפה הספרדית, נועד להעלות את המודעות בעולם הלטיני למלחמה ולשפוך אור על מצבן של משפחות החטופים. מילות השיר הן מנקודת מבט של אם שבתה נלקחה בשבי. ב-2 באפריל 2024, הוציאו הצמד גיא ויהל סינגל בשם "תחזיר אותם הביתה". הסינגל נכתב עבור משפחות החטופים ובהשראת החיילים מולם הופיעו במהלך מלחמת חרבות ברזל. את עטיפת הסינגל צילם סמל לביא ליפשיץ, לוחם בעורב גבעתי, שנהרג בקרב ב-31 באוקטובר 2023. ב-10 באפריל 2024, ריטה הוציאה את השיר "חיים שלי".[דרושה הבהרה] ב-1 באוגוסט 2024, חוה אלברשטיין הוציאה שיר בשם "אבא חטוף". השיר יצא לציון 300 ימי שבי של 115 חטופים בעזה. המילים של השיר נכתבו על ידי הרב ליאור אנגלמן. אלברשטיין קיבלה השראה לבצע את השיר לאחר שנודע על מותו של יוסי ג'אן, אביו של אלמוג מאיר ג'אן, שנפטר יום לפני שבנו חזר מהשבי. ב-7 בנובמבר הוציאה מירי מסיקה את השיר "מפל", לזכרה של מפל אדם, אחותה של מעיין אדם, שנרצחה בפסטיבל נובה. ב - 10 בנובמבר הוציא הזמר אביב לוי את השיר ׳אל תלך עכשיו׳ לזכרו של חברו משוהם סמל רועי פרי ז״ל, לוחם גדוד 13 בחטיבת גולני, שנפל במלחמת חרבות ברזל, ביום שבת (7.10.2023), בחדירת המחבלים למוצב פגה (נחל עוז). ב-16 בנובמבר הוציאה הזמרת אודיה את השיר "מלאכית לבנה", לזכר מאי נעים, נכדתו של שלמה שרף, שנרצחה בטבח בפסטיבל נובה. השיר נכלל במיני אלבומה "חרבות ברזל". ב-22 בנובמבר הוציאה להקת סינרגיה את השיר "מי האדם", בהשראת הסיפור של בן בנימין שמעוני, שהצליח לברוח משטח פסטיבל נובה תוך שהוא מחלץ אנשים רבים, עד שחזר פעם אחת נוספת ונרצח. ב-12 בדצמבר 2023 הוציא הראפר והכותב ג'ו פאסיב את השיר "מסיבה של איש אחד" לזכרו של נועם רביע שנרצח במהלך הטבח במשתתפי מסיבת פסיידאק ב-19 בדצמבר 2023 הוציא הראפר והמפיק אמיר אבירם את השיר "אריאל" לזכרו של סגן אריאל רייך, שנהרג בקרב בעזה, והיה חבר טוב של אבירם. אריאל ואמיר הכירו בתקופתם בתיכון הימלפרב ופיתחו חברות חזקה. בשיר שכתב אבירם לזכרו של אריאל משולב משפט שמשתמש בו תדיר, "שתמיד נלך לישון בתחושה שעשינו הכי טוב". הקלטת קולו של אריאל, הכוללת את הביטוי הנ"ל, נכללה בשיר כמחווה. מדבקות הנושאות את הביטוי הזה הופצו ברחבי ירושלים על ידי משפחתו של אריאל כמחווה לזכרו. ב-4 בינואר 2024 הוציאו הצמד גיא ויהל את השיר "מחכים לאור" לזכרו של לאור אברמוב, שנרצח בטבח בפסטיבל נובה. לאור היה בנו של דיג'יי דרוויש, אחד מהתקליטנים המובילים בסצנת הטראנס, ועשה את צעדיו הראשונים בסצנת מוזיקת הטראנס בעקבות אביו. ב-14 בדצמבר 2023 הוציאה תהל צוייג את השיר "שיר לצורי" לזכר בן דודה צור סעידי שנרצח בפסטיבל הנובה יחד עם שני חבריו הטובים. ב-28 בינואר 2024 הוציא הזמר אלי חולי את השיר "סיפורי מלחמות" לזכרו של סמל ראם מאיר בטיטו, לוחם בגדוד 51 של חטיבת גולני, שנפל מירי מרגמה בבוקר ה-7 באוקטובר בלחימה ליד מוצב כיסופים. בשיר שילב חולי קטע מההקלטה של השיחה האחרונה של ראם עם אמו, דקלה. ב-5 בפברואר הוציאה הזמרת נופיה ידידיה את השיר "פיות", שהוקדש לזכרם של הצעירות והצעירים שנרצחו בפסטיבל המוזיקה נובה. בקליפ שיצא לשיר שולבו סרטונים של 20 מהצעירות שנרצחו במתקפת הטרור ונשלחו על ידי משפחותיהן וחבריהן ובשיתוף מלא איתם, וכן סרטונים נוספים של חלק משורדי הטבח. ב-21 בפברואר הוציא הזמר יהודה יפרח את השיר, "אם יש בי", שהוקדש לזכרו של סמל לביא גיהסי, לוחם בגדוד 931 של חטיבת הנח"ל, שנפל בקרב בצפון רצועת עזה ב-20 בדצמבר. ב-10 במרץ הוציא שלומי שבת את השיר, "מכתב מיוסי", שהוקדש לזכרו של רס"ם במיל' יוסי הרשקוביץ, שנפל ב-10 בנובמבר 2023 בקרב בצפון רצועת עזה. את השיר, המבוסס על משפטים, שכתב הרשקוביץ במכתבים למשפחתו ולחבריו מאזור הלחימה, כתבו אמיר אטיאס, טל שגב ועוזי ג'ורג' כשאת הלחן, המבוסס על הקלטה שנלקחה מהאייפון שלו, השלים שבת יחד עם אטיאס ושגב. קולות הרקע בשיר הוקלטו על ידי בני משפחתו של הרשקוביץ. ב-12 במרץ הוציא שאנן סטריט את השיר 'שנאת אחים'. תחילת השיר היא הקלטה של שיר שכתב, הלחין וביצע ענר שפירא, ובהמשך מצטרף שאנן סטריט עם טקסט חדש שלו. ב-17 במרץ 2024 הוציא רון בוחניק את השיר, "שמונה אפס שבע", שהוקדש לזכרו של רב-סמל שי אל כנפו, שוטר בתחנת עיירות, מחוז דרום, שנפל ב-7 באוקטובר 2023, בשעה שחילץ והגן בגופו על משתתפי פסטיבל הנובה. ב-26 במרץ 2024 הוציאה נונו את השיר "אבא בוא", השיר נוצר בהשראת סיפורם של יונתן דיטש ורעייתו מורן, שנונו הכירה באופן אישי. יונתן ומורן היו בני זוג מאז שהיו תלמידים בתיכון. מורן אובחנה כחולה בסרטן סופני כמה חודשים לפני חתונתם המתוכננת, אך הם הקדימו את החתונה ולאחר 9 שנים, נולד להם ילד ראשון, ארי, לאחר הטיפול המוצלח בסרטן של מורן. בהמשך לחם יונתן לצד חבריו ברצועת עזה במהלך מלחמת חרבות ברזל ונהרג בקרב ביום הראשון של חנוכה, והציל את הצוות שלו. נונו כתבה את השיר "אבא בוא" בלילה שלאחר הלווייתו של יונתן, כמחווה לסיפור אהבתם. ב-7 במאי 2024 הוציא גל אדם את הסינגל "חלומות גדולים" לקראת יום הזיכרון לחללי מערכות ישראל. את השיר כתבו והלחינו אדם, אודיה אזולאי, אביב פרץ ודרור מזרחי, לזכרו של ליאב אלוש, חייל ביחידת דובדבן שנפל בקרב בדרום רצועת עזה בדצמבר 2023. ב-12 במאי 2024 הוציא ההרכב לולה מארש לאור את הסינגל "לין", שנכתב לזכרה של לין דפני, צעירה בת 22 שנרצחה במהלך הטבח בפסטיבל נובה. חברי ההרכב קיבלו הודעה מאמה של לין, אילאיל, עם מילים שכתבה, מה שהעניק להם השראה לכתוב לחן מיוחד לשיר. ב-12 במאי 2024 הוציא יהלי סובול את השיר "עומרי, שומע?" לזכרו של עומרי שוורץ שנפל במלחמת חרבות ברזל ברצועת עזה. השיר נוצר בהשראת חומרים ששלחו משפחתו של עומרי. ב-19 באוקטובר, בתום ימי השבעה, הוציאו הוריו של ענר שפירא את שירו "ג'רוז". שפירא נהרג כאשר הגן על צעירים שתפסו מחסה במיגונית בעוטף עזה וזרק החוצה כ-8 רימונים שמחבלי חמאס זרקו לתוכה. "עד השמיים" שירו של משה סעידיאן, שנרצח בטבח במסיבת בנובה, הולחן והושר על ידי הזמרת מירב הלינגר. סעידיאן החליט להישאר לעזור לפצועים במסיבת הטבע ברעים, ונרצח. את השיר כתב סעידיאן במסגרת סדנה לכתיבה. לשיר יצא קליפ בו מופיע סעידיאן. את התמונות והסרטונים תרמו בני המשפחה. ב-26 בנובמבר הוציאה הזמרת סי היימן את השיר "אם אי פעם אמות (לפני שיגיע זמני)", שאת מילותיו כתבה עדי ברוך, שנהרגה בעת שירותה במילואים מפגיעת רקטה בשדרות. את הטקסט לשיר מצאה אמה, אורית, במחשבה האישי של עדי והוא נכתב בעקבות פיגוע בו נרצח חבר מהיישוב בו התגוררה בשנת 2022. ב-15 בינואר 2024 הוציא יוגב גלוסמן את השיר, "אתה כולם", שאת מילותיו כתב אלון שמריז, שנחטף לעזה ב-7 באוקטובר ונורה בשוגג בידי כוח צה"ל. את השיר כתב שמריז כשהיה בן 18, והוא התגלה לאחר מותו, ויצא בביצועו של גלוסמן לאחר קבלת אישור מהמשפחה. ב-4 בפברואר 2024 הוציא ההרכב רעש לבן את הסינגל "נפילתי", שאת מילותיו כתב יהל גזית (חבר ההרכב וכותב המילים העיקרי), ששירת כסגן מפקד פלוגה בשריון, ונפל בקרב בשג'אעייה ב-4 בדצמבר. ב-8 במאי 2024, הוציא דני רובס את השיר "כל אדם זקוק לבית" אותו כתב סרן יהל גזית. לזכרו של גזית החליט רובס לקחת שיר שכתב ולהלחינו. השיר הופק במסגרת פרויקט "שריונאים זוכרים" של עמותת יד לשריון. ב-12 בנובמבר הוציא נעם כהן, אשר שרד את הטבח ברעים לאחר שהתחבא במיגונית מתחת לגופות של נרצחים, יחד עם הראפר מאור אשכנזי את "השיר של נעם 2" על החוויה הטראומטית שעבר. ב-14 בדצמבר הוציא בניה ברבי את השיר "זה בסדר", שנכתב במשותף עם קבוצת "החברים מהנובה" (המונה כ-20 מניצולי הפסטיבל), במהלך סדנת כתיבה שהתקיימה בריזורט "היער הסודי" בקפריסין, אליו הוטסו חלק מהניצולים על מנת לעבור סדנאות שיקום וריפוי. ב-10 באוקטובר הוציא הזמר אברהם פריד לחן חדש לתפילת "מי שברך לחיילי צה"ל". ב-11 באקוטובר הוציא עמיחי פלסר לחן חדש למילים "והראנו ה' אלוקינו בנחמת ציון עירך..." מתוך תפילת רצה שנאמרת בברכת המזון בשבת. ב-18 בנובמבר הוציא הזמר נפתלי קמפה את 'אני מאמין' בלחן חדש. ב-23 בנובמבר הוציא הזמר שולי רנד לחן חדש לפסוק "גם כי אלך בגיא צלמות" שלו קרא "מעין ניגון נחמה לתחושות שבלב". ב-17 בדצמבר הוציא הזמר אהרון סיטבון, לחן חדש לחלק ממזמור קי"ח בתהילים, שהוא חלק מקריאת ההלל, השיר נקרא "אנה ה'", יצא לרגל נר שמיני של חנוכה בצל המלחמה. מאז פרוץ המלחמה, זכו שירים רבים מתקופות שונות לגרסאות כיסוי: ב-15 באוקטובר הוציאו חברי הפרויקט של רביבו גרסת כיסוי לשירו של עידן עמדי, "כאב של לוחמים". ב-17 באוקטובר הוציא בני פרידמן מחרוזת שירים בשם "עם ישראל חי". ב-18 באוקטובר הוציא אדיר גץ גרסת כיסוי לשיר "זה לא כל כך פשוט להיות כאן ילד", שביצעו במקור משתתפי פסטיגל בשנת 1997 (השיר היה שיר הנושא של המופע באותה שנה). ב-16 בנובמבר יצא קליפ מטעם התיאטרון הלאומי הבימה, שצולם ונערך על ידי שיר מוסן. גרסה נוספת לשיר יצאה ב-26 בנובמבר בביצוע משותף של אייל לוי וטל מוסרי (שאף השתתף בביצוע המקורי). ב-26 באוקטובר הוציא שלמה ארצי, יחד עם משתתפי ארץ נהדרת, גרסה חדשה לשירו, "יותר מזה אנחנו לא צריכים". ביצוע הבכורה לשיר שודר בתוכנית המיוחדת של ארץ נהדרת, "ארץ נלחמת". ב-30 באוקטובר יצאה, במסגרת קמפיין בשם "רוח הלוחמות תנצח", גרסת כיסוי חדשה לשיר "אין לך מה לדאוג" בביצוע של אסתר רדא. את הטקסט לגרסת החדשה כתבה תלמה אליגון-רוז בהתאמה בלשון נקבה (לדוגמה: "נלחמות כמו לביאות", במקום "נלחמים כמו אריות"). ב-1 בנובמבר הוציאה עדן בן זקן גרסת כיסוי לשיר "מלאכים", שביצעה במקור רינת בר בשנת 2012. ב-2 בנובמבר הוציא ארגון זק"א שיר בשם "אבא ענֵה לי" כגרסת כיסוי לעטלף עיוור של חנן בן ארי, שמילותיו הן דיאלוג בין מתנדב זק"א שנמצא בחזית הלחימה לבנו הקטן שנשאר בבית, בביצוע חיים אוטמזגין, מפקד היחידות המיוחדות של זק"א וקצין במילואים בפיקוד העורף, ובנו יהונתן. ב-6 בנובמבר יצאה גרסה חדשה ל"גורל אחד" בביצועו של הזמר-יוצר טל סונדק, בליווי הרכב נגני הפילהרמונית הישראלית. לשיר, שנכתב בשנת 1984 על ידי צפנת ירון טמיר ושם טוב לוי, ובוצע על ידי עפרה חזה, נוסף במיוחד בית חדש. ב-6 בנובמבר הוציאה אסתר שמיר מחדש את "שלא תדעו עוד צער" ביחד עם דני בסן, שהקליטה במקור עבור אלבומה בגלל האנשים שאני אוהבת (2003). ב-7 בנובמבר יצאה גרסה חדשה ל"עם אחד שיר אחד" בביצוע קבוצה גדולה של זמרים, אמנים וכוכבי ילדים ביחד עם ילדים בעלי צרכים מיוחדים וילדים מעוטף עזה. כותב השיר אלון אבידר הוסיף לגרסה החדשה בית נוסף. ב-7 בנובמבר הוציאה הזמרת רבקה זהר ביחד עם המפיק המוזיקלי אודי תורג'מן גרסה מחודשת ל"קול גלגל" שהוקלט במקור בידי שוטי הנבואה. ב-13 בנובמבר הוציאה להקת כנסיית השכל גרסה חדשה לשירם, "שום דבר לא יפגע בי", בה שילבו הקלטה עם קולה של עמית מן, הפרמדיקית של קיבוץ בארי שנרצחה. ב-15 בנובמבר הוציא נעם רותם גרסה אקוסטית חדשה לשירו "עזרה בדרך". ב-16 בנובמבר הוציאו הרבנות הצבאית ואיחוד הלהקות מחרוזת שירים מיוחדת למלחמה. ב-23 בנובמבר הוציא דני רובס גרסה חדשה לשירו "מחר הוא יחזור". ב-27 בנובמבר הוציא יהורם גאון גרסה חדשה לשירו, "לא תנצחו אותי", שהקליט יחד עם הלהקות הצבאיות, לבקשת מערך החינוך של צה"ל ענף תרבות. ב-3 בדצמבר כחלק מפרויקט של צה"ל, הוציאו סטטיק ואגם בוחבוט את השיר "יחד תמיד", שהוא גרסה מחודשת לשיר "קטן עלינו". את השיר הפיק ג'ורדי. ב-5 בדצמבר הוציאה ליאת יצחקי יחד עם קבוצת נשים מיישובי עוטף עזה והדרום, גרסת כיסוי חדשה לשיר "בוא בשלום", שכתבה רחל שפירא והלחינה נורית הירש. את השיר הקדישה יצחקי בתפילה לחזרת כל החיילים והשבת החטופים הביתה בשלום. ב-27 בדצמבר הוציאה שי המבר גרסת כיסוי לשירה של חוה אלברשטיין "החיטה צומחת שוב", שנכתב לזכר חברי קיבוץ בית השיטה שנפלו במלחמת יום כיפור. המבר הקדישה אותו "לכל מי שבמילואים ולכל מי שמחכה לו בבית". יונתן רזאל הוציא גרסת כיסוי חדשה לשיר "ממקומך" בלחנו של בן ציון שנקר, יחד עם תלמידי ישיבת אורות שאול וראש הישיבה הרב תמיר גרנות, לזכרו של אמיתי צבי גרנות, בנו של ראש הישיבה, שנהרג בגבול הצפון בתחילת המלחמה. ב-29 בדצמבר הוציא גיא מזיג גרסת כיסוי לשיר "אור" שכתבה והלחינה נעמי שמר. השיר יצא לזכרה של רב"ט נועה מרציאנו, שנרצחה על ידי החמאס. ב-4 בינואר 2024 הוציא אבישי גרסה חדשה לשיר "אלוהי נשמה" שהקליטו במקור להקת עלמא, בו שיתף פעולה עם האחים ידידיה ושלומי בכר, אחיו של יהודה בכר שנרצח בטבח בפסטיבל נובה. בקליפ שולב סרטון של יהודה שר את השיר. ב-22 בינואר 2024 הוציא ביני לנדאו ביצוע מחודש לפיוט "ארץ הקדושה" שכתב רבי אברהם סלאמה, ושילב בתוכו קטעים מהקלטתו של הראל שרביט, לוחם צה"ל שנפל במלחמה. ב-25 בינואר 2024 הוציא גיא זו-ארץ גרסת כיסוי לשיר "ביום שאחרי הקרב" (שכתבה אסתר שמיר והלחין דריו מלכי) שבוצע במקור ע"י גלי עטרי. זוארץ הקדיש את השיר לזכרו של אחיינו עילי ברעם ז"ל שנרצח במסיבת הנובה ברעים. ב-25 באוקטובר הוציא בעז שרעבי גרסה חדשה לשירו "כשתבוא", בשיתוף עם מטה משפחות החטופים והנעדרים. השיר הוקדש לחטופים ובמיוחד לילד אוהד בן התשע שחגג את יום הולדתו בעודו שבוי בידי החמאס ברצועת עזה. ב-1 בנובמבר הוציאו שירי מימון ותמיר גרינברג גרסת כיסוי לשיר, "Coming Home", משנת 2010 (בוצע במקור על ידי ההרכב דידי – דירטי מאני והזמרת סקיילר גריי). הקליפ המלווה את השיר צולם, לצד בני משפחות החטופים, במיצג 'אורות של תקווה', הממוקם ברחבת היכל הפיס ארנה ירושלים. ב-7 בנובמבר הוציא הזמר אבישי כהן גרסה מחודשת לשירו "שובי אליי", יחד עם משפחתו וחבריו של החטוף אלון אהל. ב-12 בנובמבר הוציאה הזמרת נטע ברזילי את "נערי שובה אלי" מחדש, שהוקלט במקור על ידי מרגלית צנעני במסגרת פרויקט "אור ראשון". ב-16 בנובמבר הוציאה לאה שבת גרסה חדשה לשירה "תמיד יחכו לך", בשיתוף עם מטה משפחות החטופים והנעדרים. לגרסה החדשה כתבה שבת בית נוסף לשיר, אשר מתייחס למצב הטרגי בו החטופים ומשפחותיהם נמצאים. בשעות שבהן החיטה נזרעה מחדש בשדות בארי הגבעתרון חידשו את השיר "החיטה צומחת שוב" למען תושבי העוטף ולמען השבת החטופים. בגרסה המחודשת שינו את מילות השיר מ"זה לא אותו העמק" ל"זה לא אותו הנגב" ואת "אתם אינכם ולא תוכלו לשוב" ל-"אתם אינכם ומוכרחים לשוב". ב-20 בנובמבר הוציא פרויקט קולולם ביצוע שהוקלט ב-6 בנובמבר על ידי הרכבים בלמעלה מ-100 מקומות ברחבי העולם לשיר "Like a Prayer". את השיר בחרה תמר פורטי, אחותו של ניר פורטי שנרצח בטבח בפסטיבל נובה. נציגי משפחות החטופים השתתפו גם הם בהקלטה שנערכה בתיאטרון הקאמרי בתל אביב. ב-18 בדצמבר 1,000 מוזיקאים מכל הארץ ביצעו באמפיתיאטרון קיסריה את השיר "הביתה" להחזרת החטופים. בעקבות המלחמה זכו השירים הבאים להצלחה מחודשת בשל התאמתם למצבה של מדינת ישראל, וההשמעות שלהם בסטרימינג ובתחנות הרדיו עלו בחדות: "שושנים עצובות" של עדן חסון ויסמין מועלם, "יהיה טוב" ו"יחפים" של מועלם, "פרי גנך" של אביבה אבידן ואלי לוזון, "תתארו לכם" של שלמה ארצי, "לראות את האור" של אפרת גוש, "אמן על הילדים" של חנן בן ארי, "הלב שלי" של ישי ריבו, "ואיך שלא" של אריאל זילבר, ו"לצאת מדיכאון" של יגל אושרי. הפזמון של השיר "לצאת מדיכאון" התנגן ברקע סרטונים רבים שהופצו ברשתות החברתיות המראים חיילים שחוזרים מהחזית לבקר את משפחתם אחרי ימים רבים שלא התראו. השירים הפארודיים "יאללה יא נסראללה" של פרישמן והחלוצים מתקופת מלחמת לבנון השנייה (2006) ו"אבא שלי זה דני קושמרו" של אנסמבל ציפורלה שיצא במאי 2020 זכו לעדנה והפכו ללהיטי טיקטוק. בשוק הבין-לאומי, זכה השיר "Si No Estás" של איניגו קינטרו להצלחה בישראל והוגדר בתור "שיר מלחמה". ב־6 בנובמבר 2023 פרסם הזמר היהודי־אמריקאי שלום למר (Shulem) את השיר "קהילות הקודש" (Kehilos Hakodesh), גרסה חדשה לתפילת אב הרחמים הנהוגה בקהילות אשכנז. את השיר הקדיש לנרצחים בשבעה באוקטובר. ב־1 בספטמבר 2024 פרסם גרסת כיסוי לשיר October Rain של הזמרת הישראלית עדן גולן, אשר היה אמור לייצג את ישראל באירוויזיון 2024. במרץ 2024 המוזיקאי היהודי אמריקאי מתיסיהו, פרסם שיר שכתב על מתקפת הפתע על ישראל והאנטישמיות שהתפרצה בעולם בעקבות כך. הקליפ צולם בישראל באזורים המותקפים. מתיסיהו כתב לעוקביו "עזרו לי לעמוד מול האנטישמיות, שתפו את הסרטון הזה למרחקים כדי להראות לעולם שאנחנו, העם היהודי, גאים ושהאור שלנו לא יכבה". במאי, הוציא הראפר מאקלמור את השיר "Hind's Hall". הראפר הכריז כי כל ההכנסות מהשיר ייתרמו לארגון אונר"א. ביוני, הוציא הזמר הקנדי-סודני מוסטפא (אנ') את השיר "Gaza is Calling", בליווי וידאו קליפ בו מגלמת הדוגמנית בלה חדיד אמא עזתית. הזמר הכריז כי הרווחים מהשיר ייתרמו לקרן הסיוע לילדי פלסטין. ב-16 בנובמבר 2023, הוציאה הזמרת אודיה מיני-אלבום בשם חרבות ברזל, כשם המלחמה, הכולל שלושה שירים אשר כל אחד מהם מוקדש לנפגעים שונים ממתקפת הפתע והמלחמה. ב-14 בדצמבר, הראפר ג'ימבו ג'יי הוציא את אלבומו, אה וואו, העוסק בחייו בעוטף עזה והוקדש לזכר גיא אילוז, טכנאי קול שליווה אותו אשר נחטף לעזה ונרצח בשבי. ב-25 בדצמבר, יצא אלבומו של הזמר-יוצר אביתר בנאי, עוגן במים, הכולל גרסאות כיסוי שביצע בנאי במפגשי זום שקיים בצל המלחמה. ב-30 בינואר 2024 הוציאה עומר מושקוביץ את האלבום "לבבות ברזל", המתכתב עם מאורעות ה-7 באוקטובר ונוצר בפרק זמן של חודש במהלך מלחמת חרבות ברזל. באלבום משתפת מושקוביץ פעולה עם תושבת קיבוץ בארי, אסיא גרינברג, אותה פגשה במלון מפונים בים המלח. שיתוף פעולה נוסף הוא עם משורר הספוקן וורד, יונתן קונדה, איתו היא מבצעת את השיר "אם" של יענקל'ה רוטבליט בעיבוד מחודש, הכולל גם בית חדש המושר בערבית. ב-9 במאי 2024 הוציאה חברת הבידור ישראל בידור לקראת יום העצמאות ה-76 למדינת ישראל את האלבום "ישראל בידור – שרים למדינה" הכולל 8 שירים שבהם שיתופי פעולה בין אמני ישראל. ב-30 במאי 2024 הוציא הראפר הקנדי-פלסטיני בלי את האלבום 96 Miles from Bethlehem, אשר הכריז כי כל הכנסותיו ייתרמו לארגונים פלסטיניים שונים ברצועת עזה וביהודה ושומרון. ב-20 בפברואר 2024 פורסמו 3 שירים ראשונים מתוך פרויקט מוזיקלי חדש לבני נוער, תלמידי ותלמידות תיכון, ממגמות מוזיקה בעוטף עזה וגבול הצפון. בפרויקט, אשר נקרא "פרויקט אנשי המוזיקה", שיצא בתמיכת עמותת "פעימת הלב - heartbeat", ובליווי והנחיה של קבוצת אנשי מקצוע, ובהם המוזיקאים יהוא ירון ויובל שפריר (הפקה מוזיקלית) וחיים שמש (ייעוץ אמנותי), ניתנה לצעירים ולצעירות האפשרות לבטא מהזווית האישית שלהם את תחושותיהם ומחשבותיהם בעקבות אירועי ה-7 באוקטובר ומלחמת חרבות ברזל. בערב ה-7 באוקטובר 2023, יום מתקפת הפתע על ישראל, היה אמור הזמר האמריקאי ברונו מארס לקיים את הופעתו השנייה בפארק הירקון בתל אביב. אירוע זה היה אמור להתקיים בנוכחותם של 63,000 איש ומארס היה אמור להיות האמן הראשון מאז מייקל ג'קסון ב-1993 שמילא את המקום בשתי הופעות. לאור המתקפה שלוותה בירי מאסיבי על תל אביב, ההופעה בוטלה. כמו כן, עקב המצב הביטחוני, הפקתו של מארס לא יכלה לשנע את ציוד ההופעה שלו מישראל, ובוטלה הופעתו של מארס במסגרת אירועי פורמולה 1 בקטר יום למחרת. הופעות רבות ברחבי הארץ בוטלו במהלך המלחמה. ב-19 באוקטובר 2023, הודיעה פרמאונט גלובל על ביטול טקס פרסי המוזיקה של MTV אירופה 2023 עקב המלחמה. זו הייתה הפעם הראשונה שהטקס בוטל בתולדותיו. ב-20 באוקטובר, הכריזה הזמרת הישראלית נטע ברזילי על ביטול סיבוב ההופעות שלה, "The Wonderful and Great Tour", באומרה כי ”אני לא חושבת שאני יכולה לצאת לסיבוב הופעות בארצות הברית עכשיו כשהמדינה שלי מדממת”. בהמשך לכך, סאבלימינל והצל עם משפחת תאקט פרסמו מחדש את ההופעה בה בוצע "התקווה". אמנים רבים הופיעו בהתנדבות עבור מפונים מעוטף עזה וחיילי צה"ל בסדיר ובמילואים, וכן באמצעים מקוונים כתוכנת זום ורשתות חברתיות. בעקבות פריצת המלחמה, מוזיקאים ברחבי העולם הביעו מחאה באמצעים שונים לתמיכה בישראל או ברצועת עזה בהתאמה. מספר אמנים בין-לאומיים, בהם מדונה, ג'סטין ביבר, ג'וני גרינווד ומארק רונסון, הביעו מחאה על מתקפת חמאס על ישראל, כשחלקם הביעו הסתייגות מפגיעה באזרחים פלסטינים חפים מפשע על ידי מדינת ישראל. מוזיקאים רבים אחרים הביעו תמיכה מובהקת ברצועת עזה, ואף גייסו תרומות לרצועה בעקבות המשבר ההומניטרי שאירע בעקבות המלחמה. הזמרת קלאני פרסמה תכנים רבים ברשת החברתית בעד רצועת עזה בטענה למדיניות אפרטהייד על ידי ישראל ול"פשעי מלחמה" על ידי צבא הגנה לישראל, בניסיון להשפיע על ידוענים שונים בתעשייה לתמוך בתושבי רצועת עזה ולגנות את ישראל. הראפר דנזל קארי, אשר ביקר בישראל בעבר, הביע תמיכה בזמרת ואמר: "אני נגד אפרטהייד, אני נגד מדינות אפרטהייד, אני נגד גזענות. [...] אני זוכר שבביקורי בישראל נשארתי בפלסטין וראיתי את היחס שהם קיבלו במו עיניי וזה הפריע לי כל כך". נוסף על כך, אמנים רבים, ובעיקרם מוזיקאים, חתמו על עצומה הפונה לנשיא ארצות הברית ג'ו ביידן הדורשת הפסקת אש הומניטרית ברצועת עזה ואת שחרור החטופים הישראלים ברצועה. בין המוזיקאים שחתמו על העצומה הם אדם למברט, דיפלו, די ג'יי סנייק, דואה ליפה, דרייק, וג'ניפר לופז. ערך מורחב – הטבח במסיבת הטבע ליד רעים בהופעה בלאס וגאס שהתקיימה בערב 8 באוקטובר, הקדיש בונו מ-U2 את השיר "Pride (In the Name of Love)" לקורבנות הטבח בפסטיבל נובה, ואף שינה את מילות השיר באופן חד פעמי לשם כך. הזמרת-יוצרת האמריקאית מדונה שיצאה לסיבוב ההופעות השנים-עשר שלה "The Celebration Tour" עצרה שתי הופעות בלונדון והביעה תמיכה בישראל, תוך ציון הטבח במסיבת הטבע. היא הצהירה: ”אני פותחת את הרשתות החברתיות ואני רוצה להקיא. אני רואה ילדים שנחטפו, נלקחים, תינוקות שראשיהם נערפו, ילדים ברייבים שנורו ונרצחו. מה לעזאזל קורה בעולם? איך בני אדם יכולים להיות כה אכזריים זה לזה? זה רק מחמיר וזה מפחיד אותי”. בעקבות הצהרותיה, תוגברה האבטחה בשל חשש לאירועים ביטחוניים. ערכים מורחבים – ישראל באירוויזיון 2024, Hurricane (שיר של עדן גולן) עם פריצת המלחמה, רבים קראו לאיגוד השידור האירופי להחרים את ישראל מאירוויזיון 2024. אף על פי כן, ישראל הופיעה ברשימת המשתתפות שפורסמה על ידי ה-EBU ב-5 בדצמבר 2023. ב-8 בדצמבר, ה-EBU פרסם הצהרה האומרת כי תאגיד השידור הישראלי "עומד בכל החוקים של התחרות", ואין מניעה ממנו לקחת חלק בתחרות. החלטת ה-EBU עוררה מחלוקת בקרב מספר מדינות משתתפות, בהן איסלנד, פינלנד ואירלנד. עם זאת, אף אחת מהמדינות לא מימשה את איומה לצאת מהתחרות. ב-16 בינואר 2024 פרסם תאגיד השידור הישראלי את התקנון לבחירת השיר שייצג את ישראל באירוויזיון, בו נקבע, לאור אירוע המלחמה, כי על השיר הנבחר לייצג את ישראל באירוויזיון 2024 "לכלול לכל הפחות משפטים גם בשפה העברית". ב-17 בפברואר 2024 פרסם התאגיד שוועדה מקצועית בחרה את השיר שייצג את ישראל באירוויזיון, אשר נקרא "October Rain". השיר, אשר נכתב על ידי קרן פלס ואבי אוחיון, עוסק במשבר הפנימי של מדינת ישראל בעקבות המלחמה. ב-21 בפברואר, עוד בטרם נחשף "October Rain" לציבור, נודע כי ייתכן שאיגוד השידור האירופי יפסול את השיר מהשתתפות באירוויזיון בשל תוכנו, הקשור למתקפת הפתע שהובילה למלחמה, ופורש על ידי האיגוד כפוליטי. תאגיד השידור הישראלי הצהיר כי הוא נמצא בדיאלוג עם איגוד השידור האירופאי לגבי אישורו של השיר. ב-22 בפברואר נחשפו מילותיו של השיר. שר התרבות מיקי זוהר הצהיר בפני איגוד השידור האירופי כי השיר מתאר את המצב הנוכחי בישראל בעקבות המלחמה, אך אינו שיר פוליטי. לבסוף, גם השיר "October Rain" ושיר נוסף בשם "Dance Forever", שהגיע למקום השני בבחירה הפנימית של הוועדה, נפסלו על ידי ה-EBU. ב-3 במרץ נודע כי תאגיד השידור הישראלי ישנה את מילותיו של "October Rain", על מנת שיעמוד בכללי איגוד השידור האירופי. מאוחר יותר באותו היום נחשף כי שם השיר שונה ל-"Hurricane".‏ הוא אושר להשתתפות באופן רשמי ב-7 במרץ. רפי ברבירו, פסקול מלחמה: כך השפיעה "חרבות ברזל" על המוזיקה הישראלית, באתר חדשות 13, 17 בדצמבר 2023 בן שלו, לצד מבול השירים שיצאו מאז המלחמה, מוזיקאים רבים דווקא נדמו. מדוע האסון כיבה להם את המוזות?, באתר הארץ, 1 בפברואר 2024 לקום משבעה, באתר ynet דורית אסרף מזרחי, "הילדים של חורף 23": אודיה ואיזי שרים על המלחמה, באתר כאן – תאגיד השידור הישראלי, 22 באוקטובר 2023 מערכת תרבות ובידור, למען הילדים של חורף 23': אודיה שחררה אלבום חדש עם שירי מלחמה, באתר חדשות 13, 16 בנובמבר 2023 חנן בן ארי בשיר חדש ומטלטל: "מולדת, הנביאים חזו לך אחרת, מישהו נרדם במשמרת", באתר חדשות 13, 16 באוקטובר 2023 שיראל דילר, ‏"מולדת". לרגל המצב – שיר חדש לחנן בן ארי, בעיתון מקור ראשון, 16 באוקטובר 2023 רן בוקר, "עם ישראל חי": שיר המלחמה של אייל גולן - שכל הכנסותיו ייתרמו לער"ן, באתר ynet, 19 באוקטובר 2023 מאיה כהן, לאחר "ילד מטרייה": עטרה בקליפ חדש המנציח את גבורת משטרת ישראל, באתר ישראל היום, 22 באוקטובר 2023 וואלה! תרבות‏, "תרקוד לנצח": שיר חדש של אינפקטד מאשרום ועומר אדם לזכר קורבנות מסיבת הטבח. האזינו, באתר וואלה, 26 באוקטובר 2023 yair broyer, המטפל הרגשי מרדכי רוט ומרדכי ווברמן - "השתוקקות" | המחדש, באתר hm-news.co.il, ‏2023-11-22 יגל הרוש / קינת בארי Yagel Haroush \ The Lament of Be'eri, סרטון בערוץ "יגל הרוש", באתר יוטיוב (אורך: 03:35). בשטח, לצד הלוחמים: התקווה 6 בשיר אופטימי לימים טובים יותר, באתר חדשות 13, 14 בדצמבר 2023 עמית אטיאס, ‏"זריחה שחורה": השיר המשותף של אביב גפן ומיאה ליימברג ששוחררה מהשבי, באתר ‏מאקו‏, 20 בדצמבר 2023 אלון פרוכטר, "בסוף הכל יהיה בסדר": ליאור נרקיס שחרר שיר חדש - שנכתב עליו, באתר כאן – תאגיד השידור הישראלי, 20 בדצמבר 2023 "בין הים והנהר": האזינו לשירו החדש של יוני בלוך, באתר וואלה, 14 בינואר 2024 רינת קרמר יבלינוביץ, ‏"זה עלינו": סאבלימינל והצל בשיר חדש עם רביב כנר, באתר "סרוגים", 29 בינואר 2024 מערכת חדשות 12, ‏שיר המלחמה שהוציאו משפחות החטופים והמשפחות השכולות: "מחר זה ייגמר", באתר ‏מאקו‏, 5 בפברואר 2024 אריאל פייגלין, "ממש כמו גיבורי על": אנשים שעוזבים את הכל בשביל להילחם על הבית, באתר ערוץ 7, 19 בפברואר 2024 פוסט על השיר מגדלור, בדף הפייסבוק של יפתח אבן פוסט על השיר מגדלור, בדף הפייסבוק של כותבת הטקסט חן באר "כאריות נהיה בציון": בוב מארלי בגרסה הישראלית הפטריוטית, באתר "את", 30 ביולי 2024 אלון פרוכטר, "הותיר אחריו חברה": מירי מסיקה בשיר למען בנות זוג שכולות, באתר כאן – תאגיד השידור הישראלי, 11 באוגוסט 2024 איתי סגל, שיר תקווה: קרן פלס והילדים, באתר מאקו, 4 באוקטובר 2024 אריאל פייגלין, ליעד אלון: "לקח לי זמן לחזור לשיר ולהבין שיש במוזיקה כח מרפא", באתר ערוץ 7 ליעד אלון בוא הביתה, באתר של יוסי חרסונסקי, 12 בנובמבר 2023 פוסט של מיכה שטרית עם הרקע לעבודה על השיר, בדף הפייסבוק של מיכה שטרית פוסט על השיר עד שתשוב, שכתב דני אלגרט לאחיו איציק אלגרט שנחטף מניר עוז, בדף הפייסבוק של קיבוץ ניר עוז יובל אראל‏, אור אדרי ושרון רוטר – Carta a mi niña, בבלוג של יובל אראל, מגזין מוזיקה ותרבות, 20 בפברואר 2024 דורית אסרף מזרחי, גיא ויהל בסינגל חדש: "תחזיר אותם הביתה", באתר כאן – תאגיד השידור הישראלי, 2 באפריל 2024 רז שכניק, ריטה בשיר חדש: "אנשים שרים, בוכים, רוקדים ובוכים, הכול מעורבב", באתר ynet, 9 באפריל 2024 חוה אלברשטיין בשיר חדש על אבא של החטוף אלמוג מאיר ג'אן: "הלב שלי נשרף", באתר ynet, 1 באוגוסט 2024 "מי האדם": סינרגיה בשיר בהשראת סיפור הגבורה של בן בנימין שמעוני ז"ל, באתר מעריב אונליין, 22 בנובמבר 2023 אבישג זוהר, האזינו: היוצרים הירושלמים הפיקו שירי פרידה לחברים שנרצחו במלחמה, באתר mynet‏ ירושלים, 19 בינואר 2024 על הסינגל של גיא ויהל, מחכים לאור, באתר יוסמיוזיק, 4 בינואר 2024 רינת קרמר יבלינוביץ, ‏"סיפורי מלחמות": אלי חולי בשיר חדש לזכרו של ראם מאיר ז"ל, באתר "סרוגים", 28 בינואר 2024 מערכת mako מוזיקה, ‏נופיה ידידיה: "מהדברים העוצמתיים שעשיתי בחיי. זו הייתה הדרך שלי להנציח", באתר ‏מאקו‏, 9 בפברואר 2024 דורית אסרף מזרחי, "מכתב מיוסי": שלומי שבת בשיר לזכר המנהל הנערץ שנפל בעזה, באתר כאן – תאגיד השידור הישראלי, 10 במרץ 2024 יוסי חרסונסקי, רון בוחניק שמונה אפס שבע, באתר יוסמיוזיק, ‏17 במרץ 2024 גיל משעלי, ‏"אבא בוא": נונו בשיר שמוקדש ליונתן דיטש שנפל בעזה, ואשתו מורן, באתר ‏מאקו‏, 26 במרץ 2024 חלומות גדולים, באתר גדרה היום, ‏2024-05-14 יוסי חרסונסקי, לולה מארש – לין, באתר יוסמיוזיק, ‏13 במאי 2024 יהלי סובול עומרי שומע, באתר yosmusic.com, ‏13 במאי 2024 בן שלו, בסוף השבעה על ענר שפירא, הלוחם והמוזיקאי, הוציאו הוריו את שירו, באתר הארץ, 26 בנובמבר 2023 מתן דויטש, לוויה במקום חתונה: עדי ברוך התעקשה להגיע למילואים ונהרגה, באתר mynet‏ פתח תקוה, 15 באוקטובר 2023 נועם כהן, ‏"כשתעלם יתפללו לשובך וכשתופיע לראותך איש לא יוכל": השיר המצמרר שכתב אלון שמריז ז"ל והלחין יוגב גלוסמן, באתר ‏מאקו‏, 15 בינואר 2024 וואלה! תרבות‏, הלהקה הוציאה את השיר המצמרר שכתב יהל גזית לפני שנהרג בעזה, באתר וואלה, 4 בפברואר 2024 רינת קרמר יבלינוביץ, ‏"כל אדם זקוק לבית": דני רובס בשיר שכתב לוחם שנפל בעזה, באתר "סרוגים", 8 במאי 2024 בן שלו, השיר הזה מביא עדות אישית ישירה מהטבח ברעים, באתר הארץ, 27 בנובמבר 2023 שירה נאות, "המילים שלא יכולנו להסביר": בניה ברבי בשיר חדש שנכתב עם ניצולי נובה, באתר הארץ, 14 בדצמבר 2023 אברהם פריד עם ביצוע מרגש: "מי שברך לחיילי צה"ל", באתר JDN‏ שולי רנד בסינגל חדש לזמן מלחמה: גם כי אלך, באתר JDN‏ "השיר הזה הוא גם בשביל הילדים והחיילים שאנחנו מגדלים ולנו צריכה להיות אחריות לתת להם תקווה": טל מוסרי ואייל לוי בראיון ליורם סוויסה, באתר רדיו דרום, ‏28 בנובמבר 2023 הנהלת האתר, "של תדעו עוד צער" - אַסְתָּר שמיר ודני בסן, באתר מוקסיני, ‏2023-11-04 מאיה כהן, צפו: אמני ישראל מבצעים את "עם אחד שיר אחד" עם ילדי העוטף, באתר ישראל היום, 7 בנובמבר 2023 גיל משעלי, ‏עמית מן ז"ל שרה את "שום דבר לא יפגע בי" של כנסיית השכל - והלהקה הקליטה ביצוע משותף עם קולה, באתר ‏מאקו‏, 13 בנובמבר 2023 מערכת טיים אאוט, ‏"עזרה בדרך 2023": השיר הכי מחזק בעולם מקבל גרסה עדכנית ומצמררת, באתר "Time Out ישראל", 15 בנובמבר 2023 40 שנה אחרי שיצא לראשונה - והפעם עם הלהקות הצבאיות: יהורם גאון בביצוע מחודש ל"לא תנצחו אותי", באתר חדשות 13, 27 בנובמבר 2023 מאיה כהן, צפו והאזינו: צה"ל בשיתוף פעולה עם סטטיק ואגם בוחבוט, באתר ישראל היום, 3 בדצמבר 2023 רחל שפירא, "בוא בשלום" בפרויקט בן-יהודה התפילה שישובו אלינו בשלום: ביצוע חדש לשיר המיתולוגי, באתר ynet, 5 בנובמבר 2023 בר חיים, שי המבר עושה חווה אלברשטיין: “הולכת למילים של אחרות”, באתר עכשיו 14, 27 בדצמבר 2023 לזכרו של אמיתי גרנות הי”ד: יונתן רזאל וישיבת ‘אורות שאול’ – ‘ממקומך’, באתר JDN‏ אבישי והאחים בכר בסינגל לזכר אחיהם יהודה הי"ד: "אלוקי נשמה", באתר www.hidabroot.org, ‏2024-01-04 https://www.izkor.gov.il/%D7%94%D7%A8%D7%90%D7%9C%20%D7%A9%D7%A8%D7%91%D7%99%D7%98/en_2d1d0124a8a1c3fadb7b0da58ce0378b https://mobile.srugim.co.il/article/902763?amp=1 יובל אראל‏, שירי מימון ותמיר גרינברג – coming home, בבלוג של יובל אראל, מגזין מוזיקה ותרבות, 1 בנובמבר 2023 "זה לא אותו הנגב": הביצוע המצמרר של הגבעטרון ל"החיטה צומחת שוב", באתר וואלה, 30 בנובמבר 2023 רן בוקר, עיבוד חדש למדונה: השירה ההמונית של קולולם ומשפחות החטופים, באתר ynet, 6 בנובמבר 2023 Facebook, www.facebook.com דור מאיר מועלם, ‏יסמין מועלם קלעה בול בין אפיסת כוחות לתקווה, כל השאר יכולים לוותר, באתר ‏מאקו‏, 26 באוקטובר 2023 אלעד מן, אמן על הילדים, באתר העין השביעית, 26 באוקטובר 2023 מערכת mako מוזיקה, ‏למה כולם בטוחים שדני קושמרו זה אבא שלהם? השירים שהפכו ללהיט בטיקטוק בגלל המלחמה, באתר ‏מאקו‏, 22 באוקטובר 2023 הלהיט הספרדי שהפך ל"שיר של המלחמה", באתר ‏מאקו‏, 24 באוקטובר 2023 Kehilos Hakodesh - Shulem Lemmer, בביצוע קהילות הקודש - שלום למר, סרטון באתר יוטיוב (אורך: 5:59) October Rain - Shulem, סרטון באתר יוטיוב (אורך: 3:19) קליפ חדש: מתיסיהו שר בין חורבות השבעה באוקטובר, באתר ערוץ 7, 30 במרץ 2024 מאקלמור שחרר שיר אנטי ישראלי. אפילו שהוא לא רלוונטי - ישראל צריכה לדאוג, באתר חדשות 13, 8 במאי 2024 בתפקיד אמא עזתית: בלה חדיד משתתפת בקליפ מקומם שמסית נגד ישראל, באתר ישראל היום, 13 ביוני 2024 האלבום החדש של אודיה: "זה מרגש פי כמה", באתר כיפה, 16 בנובמבר 2023 פוסט שעלה עם יציאת האלבום לבבות ברזל, בדף הפייסבוק של עומר מושקוביץ Jem Aswad, Palestinian-Canadian Rapper Belly Surprise-Drops ’96 Miles From Bethlehem,’ Album Inspired by War in Gaza, Variety, ‏2024-05-30 (באנגלית אמריקאית) פטיפון - האלבום סדנה מספר 1 אנשי המוזיקה, להאזנה, באתר פטיפון מיקי לוין, ‏בעקבות ההסלמה: המופע של ברונו מארס בתל אביב בוטל, באתר מעריב אונליין, 7 באוקטובר 2023 ענבל חייט, בגלל המלחמה בישראל - הופעתו של ברונו מארס בקטאר בוטלה, באתר ישראל היום, 8 באוקטובר 2023 מאיה כהן, הופעתו של אייל גולן בקיסריה בוטלה, באתר www.israelhayom.co.il, ‏25-8-24 גיל משעלי, ‏סופית: ההופעה של נועה קירל בירקון בוטלה, באתר ‏מאקו‏, 25 בספטמבר 2024 מאיה כהן, הופעתו של חנן בן ארי בוטלה עקב המתיחות בצפון, באתר www.israelhayom.co.il, ‏18-09-2024 עוד הופעה מבוטלת עקב המצב הביטחוני | חמל, באתר hamal.co.il אין לו מזל בפארק הירקון: עומר אדם ביטל את המופע הערב, זה התאריך החדש | TMI, באתר https://tmi.maariv.co.il, ‏2024-04-15 Paul, Larisha (19 באוקטובר 2023). "2023 MTV EMAs Canceled Amid Israel-Gaza Conflict: 'It Is a Moment of Mourning'". Rolling Stone. נבדק ב-19 באוקטובר 2023. {{cite web}}: (עזרה) Whittock, Jesse (19 באוקטובר 2023). "Paramount Cancels 2023 MTV Europe Music Awards Citing Israel-Gaza Crisis". Deadline Hollywood. נבדק ב-19 באוקטובר 2023. {{cite web}}: (עזרה) "MTV awards cancelled over Israel-Gaza conflict". BBC News (באנגלית בריטית). 19 באוקטובר 2023. נבדק ב-19 באוקטובר 2023. {{cite news}}: (עזרה) Shafer, Ellise (19 באוקטובר 2023). "MTV EMAs Canceled Amid Israel-Hamas War: 'This Does Not Feel Like a Moment for a Global Celebration'". Variety (באנגלית אמריקאית). נבדק ב-19 באוקטובר 2023. {{cite web}}: (עזרה) שירה נאות, במלונות, בבתי החולים, בזום — אמני ישראל מופיעים בפני המפונים והפצועים, באתר הארץ, 12 באוקטובר 2023 ענבל חייט, "זה שובר את הלב": מדונה מתייצבת לצד ישראל, באתר ישראל היום, 8 באוקטובר 2023 מערכת mako מוזיקה, ‏ג'סטין ביבר פרסם סטורי על ישראל, מחק וניסח מחדש, באתר ‏מאקו‏, 11 באוקטובר 2023 Condé Nast, Musicians Reflect as Israel-Hamas War Enters Second Week, Pitchfork, ‏2023-10-17 (באנגלית אמריקאית) Kehlani rips peers worried about a career and not humanity during Israel-Hamas war, REVOLT (באנגלית אמריקאית) ציוץ של Denzel Curry ברשת החברתית אקס (טוויטר), 29 באוקטובר 2023 Artists4Ceasefire, Artists4Ceasefire (באנגלית אמריקאית) מערכת mako מוזיקה, ‏דרייק חתם על עצומה למען הפסקת אש בעזה, באתר ‏מאקו‏, 29 באוקטובר 2023 ציוץ של הקופסה ברשת החברתית אקס (טוויטר), 9 באוקטובר 2023 בעקבות תמיכה בישראל, תוגברה האבטחה סביב מדונה, באתר ‏מאקו‏, 23 באוקטובר 2023 תקנון בחירת שיר אירוויזיון 2024 גיל משעלי, ‏נבחר השיר שייצג את ישראל באירוויזיון - והוועדה ממתינה לאישור איגוד השידור האירופי, באתר ‏מאקו‏, 17 בפברואר 2024 Euromix, במסלול התנגשות: ישראל תודח מאירוויזיון 2024?, ‏21 בפברואר 2024 דורית אסרף מזרחי אלון פרוכטר, המחלוקת על October Rain: המילים המלאות של השיר הישראלי לאירוויזיון, באתר כאן – תאגיד השידור הישראלי, 22 בפברואר 2024 נועם כהן, ‏שר התרבות מיקי זוהר במכתב לאיגוד האירופי: "השיר הישראלי לאירוויזיון לא פוליטי", באתר ‏מאקו‏, 22 בפברואר 2024 Euromix, ישראל באירוויזיון 2024: עדן גולן תבצע את השיר "HURRICANE"?, ‏3 במרץ 2024 דורית אסרף מזרחי, אירוויזיון | אחרי הפסילה: השיר לאירוויזיון ישונה, באתר כאן – תאגיד השידור הישראלי, 3 במרץ 2024 נועם כהן, ‏רשמית: ישראל תשתתף באירוויזיון 2024 בשוודיה, באתר ‏מאקו‏, 7 במרץ 2024